SL
C 112/4
Uradni list Evropske unije
27.3.2023
Sodba Sodišča (šesti senat) z dne 9. februarja 2023 (predlog za sprejetje predhodne odločbe Bundesarbeitsgericht – Nemčija) – X-FAB Dresden GmbH & Co. KG/FC (Zadeva C-453/21 (1), X-FAB Dresden) (Predhodno odločanje – Varstvo posameznikov pri obdelavi osebnih podatkov – Uredba (EU) 2016/679 – Člen 38(3) – Pooblaščena oseba za varstvo podatkov – Prepoved razrešitve zaradi opravljanja njenih nalog – Zahteva po neodvisnosti pri opravljanju nalog – Nacionalna ureditev, ki prepoveduje razrešitev pooblaščene osebe za varstvo podatkov, če za to ni pomembnega razloga – Člen 38(6) – Nasprotje interesov – Merila) (2023/C 112/04) Jezik postopka: nemščina Predložitveno sodišče Bundesarbeitsgericht
Stranki v postopku v glavni stvari Tožeča stranka: X-FAB Dresden GmbH & Co. KG Tožena stranka: FC
Izrek 1.
Člen 38(3), drugi stavek, Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) je treba razlagati tako, da ne nasprotuje nacionalni ureditvi, ki določa, da lahko upravljavec ali obdelovalec pooblaščeno osebo za varstvo podatkov, ki je član njegovega osebja, razreši le iz pomembnega razloga, tudi če razrešitev ni povezana z opravljanjem nalog te osebe, če taka ureditev ne ogroža uresničevanja ciljev te uredbe. 2.
Člen 38(6) Uredbe 2016/679 je treba razlagati tako, da „nasprotje interesov“ v smislu te določbe lahko obstaja, če so bile pooblaščeni osebi za varstvo podatkov zaupane druge naloge ali dolžnosti, zaradi katerih mora ta oseba določati namene in sredstva obdelave osebnih podatkov pri upravljavcu ali njegovem obdelovalcu, o čemer mora nacionalno sodišče presoditi od primera do primera, na podlagi presoje vseh upoštevnih okoliščin, zlasti organizacijske strukture upravljavca ali njegovega obdelovalca, in ob upoštevanju vseh veljavnih predpisov, vključno z morebitnimi notranjimi pravili tega upravljavca ali obdelovalca.
(1)
UL C 490, 6.12.2021.
Sodba Sodišča (osmi senat) z dne 9. februarja 2023 (predlog za sprejetje predhodne odločbe Fővárosi Törvényszék – Madžarska) – Euler Hermes SA Magyarországi Fióktelepe/Nemzeti Adó- és Vámhivatal Fellebbviteli Igazgatósága (Zadeva C-482/21 (1), Euler Hermes) (Predhodno odločanje – Obdavčenje – Davek na dodano vrednost (DDV) – Direktiva 2006/112/ES – Člen 90 – Davčna osnova – Zmanjšanje – Zavarovatelj, ki zavarovancem izplača odškodnino za neplačane terjatve, vključno z DDV – Nacionalna ureditev, s katero je temu zavarovatelju kot pravnemu nasledniku zavrnjeno zmanjšanje davčne osnove – Načelo davčne nevtralnosti – Načelo učinkovitosti) (2023/C 112/05) Jezik postopka: madžarščina Predložitveno sodišče Fővárosi Törvényszék